Diari Oficial de la Generalitat Valenciana


Sumari del DOGV 3103, del 20-10-1997 (1997/10232)

ORDRE de 24 de setembre de 1997, de la Conselleria de Cultura, Educació i Ciència, per la qual s'amplia el termini per a finalitzar les obres així com allò previst per a justificar l'ús de les subvencions, l'aportació de documents acreditatius, per al cofinançament de xicotetes restauracions i conservació del Patrimoni Artístic Immoble, convocades per l'Ordre de 20 de juny de 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10253


Data del document
:   24-09-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

3503 ORDRE de 24 de setembre de 1997, de la Conselleria de Cultura, Educació i Ciència, per la qual s'amplia el termini per a finalitzar les obres així com allò previst per a justificar l'ús de les subvencions, l'aportació de documents acreditatius, per al cofinançament de xicotetes restauracions i conservació del Patrimoni Artístic Immoble, convocades per l'Ordre de 20 de juny de 1997. [97/X10917]
  
Per Ordre de 20 de juny de 1997, publicada en el Diari Oficial de la Generalitat Valenciana de 24 de juny de 1997, es va convocar concurs públic per a la concessió de subvencions per al cofinançament de xicotetes restauracions i conservació del Patrimoni Artístic Immoble.
  
D'acord amb la base setena, punt 1r de la referida Ordre, la directora general de Patrimoni Artístic ha dictat amb aquesta mateixa data una resolució en què es determina l'adjudicació de les ajudes per delegació del conseller de Cultura, Educació i Ciència.
  
Tenint en compte les nombroses sol·licituds presentades, la complexitat tècnica dels criteris de selecció i atès que la base vuitena, punt 2, epígraf D de l'Ordre de convocatòria determina que les obres haurien de finalitzar abans del dia 30 d'octubre de 1997, resulta materialment impossible la conclusió d'aquestes en la data expressada en la base vuitena, punt 2, epígraf D (30 d'octubre de 1997), així com el compliment tempestiu de les obligacions posteriors en el temps establides en la base vuitena, punt 3 (15 de novembre de 1997) i en la base novena, punt 3 (15 de novembre de 1997) en la data concreta a què fan referència aquestes.
  
Vista la impossibilitat material de concloure les obres, justificar-ho i aportar-ne la documentació en la data prevista en les bases referides anteriorment establides en la convocatòria, les peticions d'ampliació de termini dels interessats i per a aconseguir més eficaçment els objectius que en l'Ordre originària es persegueixen, fent ús de les facultats conferides per l'article 35 de la Llei 5/l983, de 30 de desembre, del Govern Valencià,
  
ORDENE
  
Primer
  
El termini per a finalitzar l'obra a què es contrau la base vuitena, punt 2, epígraf D, de l'Ordre de 20 de juny de 1997, per la que es convoquen subvencions per al cofinançament de xicotetes restauracions i conservació del Patrimoni Artístic Immoble s'amplia fins el 30 de novembre de 1997.
  
Segon
  
El termini per a presentar els certificats d'obra a què es contrau la base vuitena, punt 3, de la referida ordre de 20 juny de 1997, s'amplia fins el 4 de desembre de 1997.
  
Tercer
  
El termini per a l'aportació dels documents a què es contrau la base novena, punt 3 de la referida Ordre de 20 de juny de 1997 s'amplia fins el 4 de desembre de 1997.
  
Quart
  
La no conclusió de l'obra dins del termini indicat o la no aportació dels documents en els termes exposats antecedentment, comportarà la pèrdua del dret a cobrar la subvenció concedida.
  
DISPOSICIONS FINALS
  
Primera
  
Aquesta ordre entrarà en vigor el mateix dia en què ha sigut adoptada, sense perjudici de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
La interposició del esmentat recurs requerirà que, amb caràcter previ, el recurrent en comunique a aquest òrgan la interposició.
  
Tot això de conformitat amb allò que s'ha previst en els articles 57 i 58 de la Llei Reguladora de la Jurisdicció Contenciosa Administrativa de 27 de desembre de 1956 i l'article 110.3 de la Llei 30/l992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de setembre de 1997
  
El conseller de Cultura, Educació i Ciència,